Jalarang

Jalarang atawa jaralang (Ratufa bicolor) nyaéta hiji spésiés rodénsia ti kulawarga Sciuridae (bajing) nu hirup di Bangladés, Butan, Kamboja, Cina, India, Indonésia, Laos, Malaysia, Myanmar, Népal, Muangtai, jeung Viétnam. Ieu bajing kaasup nu panggedéna, hirup solitér dina tatangkalan jangkung/gedé di leuweung primér. Bagian luhur awakna ditutup ku bulu hideung meles, sedengkeun bagian handapna krém atawa oranyeu.

Kadaharan jalarang mangrupa bungbuahan jeung sisikian, sarta kadang diselang ku serangga jeung endog manuk. Sayangna gedé buleud, dijieun tina dangdaunnan jeung régang.

 Rujukan 
 Baillie, J. 1996.  Ratufa bicolor. 2006 IUCN Red List of Threatened Species. Dipulut 30 Juli 2007.
 Black Giant Squirrel ti Ecology Asia. Dipulut 2 Juli 2008.

Kategori:Ratufa